Mikið ölvaður á bíl og neitaði að gefa öndunarsýni Síðastliðinn fimmtudag var ökumanni gert að stöðva bifreið sína þar sem hann var suðurleið á Vesturlandsvegi skammt norðan Borgarness . Reyndist hann mjög ölvaður og var sviptur ökuréttindum . Neitaði hann að gefa öndunarsýni og var færður á lögreglustöðina þar sem blóðsýni var tekið ásamt skýrslugjöf . Aðfararnótt laugardags var svo annar ökumaður stöðvaður við hefðbundið eftirlit í Borgarnesi . Ferð hans var heitið vestur á firði , en hann reyndist undir áhrifum fíkniefna og við leit á honum fannst smáræði af kannabisefnum . Stuttu síðar var annar ökumaður stöðvaður á sömu bifreið og reyndist hann einnig undir áhrifum fíkniefna . Sá var einnig færður á lögreglustöð og til sýna - og skýrslutöku .